ভূবিজ্ঞানের রূপরেখা
নিম্নলিখিত রূপরেখাটি ভূবিজ্ঞানের একটি সামগ্রিক দৃশ্য ও বিষয়ভিত্তিক নির্দেশিকা হিসেবে প্রদান করা হল: ভূবিজ্ঞান হল পৃথিবী গ্রহের সাথে সম্পর্কিত বিজ্ঞানগুলির একটি সমগ্রবাচক পরিভাষা। এটিকে গ্রহ বিজ্ঞানের একটি সুবিশেষ দৃষ্টান্ত হিসেবে গণ্য করা যায়। সমস্ত জ্ঞাত গ্রহগুলির মধ্যে একমাত্র পৃথিবীতেই জীবনের উপস্থিতি আছে। ভূবিজ্ঞানকে ভৌত বিজ্ঞানের একটি শাখা হিসেবে এবং ভৌত বিজ্ঞানকে আবার প্রাকৃতিক বিজ্ঞানের একটি শাখা হিসেবে গণ্য করা হয়। উল্টোদিকে ভূবিজ্ঞানের নিজের বহু শাখা-প্রশাখা আছে।